ועדת הכספים, כנסת 17, פרוטוקול מספר 176, 2006-11-01 10:00

יעקב ליצמן: רבותי, אנחנו עוברים לנושא הבא.

יעקב ליצמן: אתמול ביקשתי רוויזיה על פנייה של משרד ראש הממשלה, כי חלק מהכסף היה צריך ללכת לכותל.

חיים אורון: אני רק אומר לך שאין לך רוב.

יעקב ליצמן: אנחנו עוברים לפנייה של משרד התקשורת, בנק הדואר.

יעקב ליצמן: יש נציג.

יעקב ליצמן: פניות 312-311.

ערן ניצן: בנק הדואר עבר להיות ממפעל עסקי, כפי שמוגדר בספר התקציב, לחברה.

ערן ניצן: לכן נדרשת העברת התקנים שהיו במפעל עסקי לסעיף החברה.

יעקב ליצמן: למה לא עשיתם את הכול בבת אחת, למה זה טיפין-טיפין?

ערן ניצן: זה נעשה כחלק מהמשא ומתן עם המשרד.

שלי יחימוביץ': עניין רשות הדואר, זה לא בחוק ההסדרים שעוד לא הצבענו עליו?

יעקב ליצמן: לא, זה היה מזמן.

ראובן ריבלין: זו עדיין לא הפרטה.

יעקב ליצמן: האם לא עשיתם הסכם עם העובדים לפני שיצרתם חברה?

ערן ניצן: לא מדובר על עובדים.

ערן ניצן: היה משהו ייחודי בבנק הדואר: פעילות הבנק מימנה שלושה עובדים של הממשלה כדי לבצע פיקוח.

ערן ניצן: ברגע שזה לא מפעל עסקי לא ניתן לעשות את זה, העובדים מתוקצבים על-ידי המדינה, לכן נדרשת ההעברה.

חיים אורון: אתה מבין את השיטה?

חיים אורון: בנק הדואר מממן מפקחים עליו כי בתקציב המדינה אין כסף למפקחים.

ראובן ריבלין: בנק הדואר זו קקופוניה בין רשות הדואר למשרד.

שלי יחימוביץ': התקנים עוברים לכשעצמם, אותם תקנים עוברים?

ערן ניצן: יש שלושה אנשים שעובדים במשרד התקשורת, שבמהלך השנים התפקיד שלהם היה לפקח על פעילת הדואר.

ערן ניצן: מסיבות היסטוריות מאוד הכספים למימון הועברו על-ידי בנק הדואר.

יעקב ליצמן: שלי, תהיה לך עוד הזדמנות לשמוע את זה.

יעקב ליצמן: זה לא עובר היום.

יעקב ליצמן: אני מקיים הצבעה על פניות 312-311: לא אושר.

ערן ניצן: אפשר לנסות הסביר?

ערן ניצן: אולי יש אי-הבנה?

חיים אורון: לא, זו לא אי-הבנה.

שי חרמש: אתה לא אשם, משחקים פה משחקים פוליטיים.

יעקב ליצמן: יש עוד עניין לערן ניצן: פניות 314-313.

שי חרמש: זו אבטחת השר.

שי חרמש: לא נתעסק עם זה.

יעקב ליצמן: לי יש הרבה הבטחות שר.

ניסן סלומינסקי: מי זה שר הדואר?

שי חרמש: בכור שלום שטרית.

שי חרמש: אה, לא.

ניסן סלומינסקי: מי השר הממונה?

ערן ניצן: בהמשך לפנייה הקודמת, העובדה שהבנק עובר להיות חברה, נדרשת פעילות פיקוח, חלקה מתוקצב בפנייה הזאת.

ערן ניצן: נוסף על כך, מושלם תקציב האבטחה של שר התקשורת, בפתיחת השנה לא היה שר תקשורת ולא היה תקציב.

ערן ניצן: הדבר מסודר כבר בבסיס תקציב 2007, אבל השנה נדרשת תוספת.

יעקב ליצמן: ניתן לו פרס ניחומים.

יעקב ליצמן: אני מקיים הצבעה על פניות 314-313: אושר.

סמדר אלחנני: אני מבקשת לשאול משהו:

סמדר אלחנני: תסתכלו ממה הורידו את הכסף.

יעקב ליצמן: הוא מסביר לך כל הזמן, מורידים רק מסעיפים מיותרים.

סמדר אלחנני: מורידים ממרכבה וממשל זמין.

סמדר אלחנני: כל הזמן באים פה לוועדה ומבקשים תוספות למרכבה ולממשל זמין.

חיים אורון: אז יש שם עודף קטן במשרד הדואר.

יעקב ליצמן: יש ריב גם בנושא הזה.

סמדר אלחנני: אמרת שתקיים דיון על מרכבה וממשל זמין.

יעקב ליצמן: פניות 331-330.

ראובן ריבלין: נדון בזה בשבוע הבא.

אלחנן גלזר: זה משרד הגמלאים.

יעקב ליצמן: הכותל כלול פה, בסעיף פרויקטים לאומיים.

מאיר בינור: בסעיף "מינהלה ופרוייקטים לאומיים" – 040112.

חיים אורון: הסעיף השלישי בעמוד 8.

יעקב ליצמן: מקיים הצבעה על פניות 331-330: אושר.

יעקב ליצמן: נעבור לפניות: 337-336-335, בתי סוהר.

חיים אורון: שירות בתי הסוהר – אני בעד.

שי חרמש: זה פרויקט השכר, בוא נעכב.

ודים גודון: מדובר תגבור תקציב שירות בתי הסוהר בסך של 29 מיליון ש"ח: 12 מיליון ש"ח לתקצוב מחשוב, 13 מיליון ש"ח לתקציב אמרכלות.

חיים אורון: תגיד לגנות שתמכתי, אם אכנס לבית סוהר.

יעקב ליצמן: אין לו מקום.

יעקב ליצמן: מי בעד פניות 337-336-335: אושר.

יעקב ליצמן: אנחנו עוברים לעמוד 16.

גלית פלצור: הפנייה נועדה להעביר כ-6 מיליון ש"ח כסף לרכישת חומרים וגם למינהל המחקר.

גלית פלצור: זה כסף מהאוצר, כסף שאנחנו חייבים למשרד הפנים.

גלית פלצור: אנחנו מוסיפים עובדים.

שלי יחימוביץ': מה זה ספגת המוח?

שלי יחימוביץ': הפרה המשוגעת?

חיים אורון: כן.

חיים אורון: אני בעל עניין, כי אני בעמותה הזאת.

ראובן ריבלין: מה אתה מציע לי, כיועץ שלי?

חיים אורון: להצביע בעד.

יעקב ליצמן: אני מקיים הצבעה על פניות 339-338: אושר.

יעקב ליצמן: הפנייה הבאה היא מס' 340.

יעקב ליצמן: ראש הממשלה.

יעקב ליצמן: נצביע בעד.

יעקב ליצמן: זאת ההתנתקות.

ראובן ריבלין: למה זה?

ניסן סלומינסקי: סיוע למה זה?

ניסן סלומינסקי: אני לא מצליח לקרוא.

חיים אורון: סיוע לפרטים.

חיים אורון: לתקציב יש שני סעיפים.

חיים אורון: אחד הוא סעיף ענקי.

חיים אורון: בתקציב העברנו סעיף אחד גדול וכל הזמן הם מושכים ממנו.

חיים אורון: הפעם לאמרכלות.

שלי יחימוביץ': זה משהו שמוריד מכספי המפונים?

חיים אורון: לא, זה מהקופה הכללית ליעד מסוים.

ראובן ריבלין: ליעדים שחוק פינוי פיצוי נועד להם.

יעקב ליצמן: רובי, לא אכפת לי לדחות את זה ליום שני אם אתם רוצים הסבר.

ראובן ריבלין: אלו פשוט הכספים מהמסגרת הכוללת.

יעקב ליצמן: מי בעד פנייה 340?

שלי יחימוביץ': אני לא מבינה מה זה.

שלי יחימוביץ': מה זה "שינויים פנימיים בתקציבי..."?

חיים אורון: את רואה, זה מתחיל ב-2.5 מיליארד ש"ח בתאריך 04.06.

חיים אורון: זה עבר בתקציב הכללי.

חיים אורון: ירדנו בסעיף אחד למטה למיליארד ש"ח, כי זה מחולק.

שלי יחימוביץ': מאיפה לוקחים ולאן מעבירים?

חיים אורון: יצרו קופה, כך זה מתנהל, המינהלת.

חיים אורון: מורידים למטה לאמרכלות.

יעקב ליצמן: רגע, הוא מוסיף סיוע לעסקים 13 מיליון ש"ח, בשורה אחר כך הוא משנה.

שלי יחימוביץ': הכול נשאר בתוך הקופה של המפונים?

יעקב ליצמן: כן.

יעקב ליצמן: אני מקיים הצבעה על פנייה 340: אושר.

חיים אורון: מה עם נתי"ב, אין פה הוצאה?

סמדר אלחנני: זה לא קשור בכלל.

יעקב ליצמן: פניות 342-341.

ראובן ריבלין: הוא מוריד מנתי"ב ונותן לאמרכלות.

ראובן ריבלין: כי נתיב היה צריך לקבל כסף, אז הם לקחו את הכספים וחילקו.

יעקב ליצמן: פניות 342-341.

יעקב ליצמן: רבותי, אישרנו כבר.

ראובן ריבלין: לגבי הפניות הבאות, אני מציע שנדון בזה ביום שני.

חיים אורון: שש"ס יבואו לעבוד.

ראובן ריבלין: יש פה דברים מסובכים מאוד.

יעקב ליצמן: אולי בכל זאת יסבירו.

ראובן ריבלין: לא, עם כל הרצון לעזור ליושב-ראש, אנחנו לא יכולים.

שי חרמש: ליצמן, אני מציע לדחות את זה, לאור העניין הרבה שהחברים מגלים, אני מעריך את זה, אני מציע לדחות.

חיים אורון: אתה רצית לדון ואנחנו לא הסכמנו, מה אכפת לך?

חיים אורון: ליצמן עשה מאמצים גדולים.

שי חרמש: אני לא יכול לעמוד מול הלהט של רובי.

יעקב ליצמן: רציתי להצביע נגד.

ראובן ריבלין: אגב, לאחר שיקול, אם שי חרמש מבקש להצביע עכשיו, למשל, אין לי התנגדות.

שי חרמש: לא, מעריך את ההתעמקות שלכם בחומר.

ראובן ריבלין: אם אתה רוצה להצביע על זה עכשיו, אפשר להפיל את זה היום.

יעקב ליצמן: פנייה 343, משרד התחבורה.

יעקב ליצמן: אני מזכיר שסטס היה כדי לעכב.

אהוד אדירי: הפנייה נועדה לתקצב 20 מיליון ש"ח בהרשאה להתחייב מהרזרווה הכללית לתקציב התמיכות בתחבורה, לצורך חתימה על הסכם סובסידיה נוסף עם חברות תחבורה ציבורית בצפון, החברות הנצרתיות.

שי חרמש: אתם רוצים שהאוטובוסים ייסעו, אז למה לעכב?

אהוד אדירי: אלו לא חברות פרטיות חדשות.

אהוד אדירי: יש שלושה מפעילים.

יעקב ליצמן: אני רוצה להיות הוגן: שכנעו את סטס שיוריד התנגדות ממשהו אחר, תאונות דרכים.

יעקב ליצמן: אמרנו לו שבהזדמנות הראשונה נהיה אתו.

חיים אורון: נדחה את זה לשבוע הבא.

ניסן סלומינסקי: זה הכסף הקואליציוני שלהם, הם עושים מזה צחוק.

חיים אורון: יש לי הצעה: בואו נעכב את הפנייה הבאה, שגם היא משרד התחבורה – מסלולים בירושלים.

אהוד אדירי: תחבורה ציבורית בירושלים.

ראובן ריבלין: לא, זה הרבה יותר חשוב.

ראובן ריבלין: אתה מעכב את כל ירושלים, העיר חפורה.

חיים אורון: בסדר.

יעקב ליצמן: יש לי הרשאה להתחייב מס' 195.

יעקב ליצמן: זאת הרוויזיה שהגישה שלי יחימוביץ על קרן הכלכלה בירושלים.

יעקב ליצמן: עכשיו נחליט בזה.

שלי יחימוביץ': אני נגד.

שלי יחימוביץ': נגד פגיעה ברכבת הקלה.

שי חרמש: רגע, מה עם הסובסידיה לאוטובוסים?

יעקב ליצמן: היום זה לא עלה, זה נדחה ליום שני.

ראובן ריבלין: אנחנו לא רוצים להצביע נגד, כי אנחנו לא רוצים לפגוע בחברות הערביות בנצרת.

אהוד אדירי: יש כאן שלוש פניות שמדברים עליהן: הפנייה הראשונה עסקה בהעברת 20 מיליון ש"ח לחברות התחבורה הנצרתיות.

יעקב ליצמן: זה כבר היה.

אהוד אדירי: פנייה 195 עלתה לפני כחודשיים בוועדה, ונועדה להעביר 8 מיליון ש"ח בהרשאה להתחייב לפרויקט הרכבת הקלה בירושלים.

אהוד אדירי: במהלך העבודות על הפרויקט נתגלו שרידי ארכיאולוגיה בכמה נקודות, והכסף דרוש כדי לבצע חפירות.

שלי יחימוביץ': הכסף נלקח מתל-אביב.

אהוד אדירי: הסכום של 8 מיליון ש"ח בהרשאה נלקח מכמה מקורות, זה איגום משאבים.

אהוד אדירי: חשוב להגיד שלא מדובר בפגיעה בתל-אביב.

אהוד אדירי: אלו עודפי הרשאה להתחייב מהשנה הזאת, מתקציב הניהול של פרויקט הרכבת הקלה בתל-אביב, ועל דעת משרד התחבורה נלקחו המקורות – משרד התחבורה בחר את המקורות כך שלא יפגעו בפרויקט רכבת הקלה בתל-אביב.

אהוד אדירי: שוב, מהרכבת הקלה לוקחים בסך הכול מיליון ש"ח.

אהוד אדירי: זה איגום מקורות.

אהוד אדירי: אני חושב שחבל.

אהוד אדירי: אציין שאם לא נעביר את זה עד 1 בנובמבר,

יעקב ליצמן: אני במקומך לא הייתי מתעקש.

יעקב ליצמן: הוא לא מוריד מתל-אביב כלום, הוא מוריד ולא מוריד.

אהוד אדירי: אין לזה משמעות.

אהוד אדירי: התוספת נחוצה עכשיו.

יעקב ליצמן: אני מזכיר: אישרנו, ושלי ביקשה רוויזיה.

ראובן ריבלין: אף-על-פי שלא צריך לקחת את זה מתל-אביב, ירושלים בראש מעייני, אני מצביע נגד הרוויזיה.

יעקב ליצמן: אני מקיים הצבעה על הרוויזיה: הרוויזיה לא אושרה.

יעקב ליצמן: הפנייה אושרה.

יעקב ליצמן: פנייה 344, עמוד 28.

אהוד אדירי: הפנייה נועדה לתקצב 32 מיליון ש"ח בהרשאה להתחייב מהרזרווה הכללית לפרויקט מסלולי תחבורה ציבורית בירושלים, על מנת להשלים,

יעקב ליצמן: אני מקיים הצבעה על פנייה 344: אושר.

ראובן ריבלין: תבקש סליחה מהחברים בנצרת.

ראובן ריבלין: זה לא נגדם אישית.

ראובן ריבלין: הקואליציה צריכה לבוא ולהעביר דברים.

יעקב ליצמן: ותגיד למנכ"ל שיזמין את סטס.

יעקב ליצמן: אנחנו עוברים לעמוד 30, פנייה 347.

אריאל אבלין: הפנייה נועדה להתאים את תקציב תמורת חלף היטל השבחה לרשויות ואת ההחזרים בגין ביטול עסקאות לביצוע בפועל.

אריאל אבלין: 50 מיליון ש"ח להיטל השבחה ו-30 מיליון ש"ח להחזרים בגין ביטול עסקאות.

אריאל אבלין: נוסף על כך, יש שינויים בתקציבי השכר של התאמה לביצוע בפועל, שינויים באמרכלות ובמיכון.

שי חרמש: אפשר להבין שהמינהל מעביר את ה-10% לרשויות, מה שלא עשה 50 שנה?

שי חרמש: במשך שנים לא העבירו.

אריאל אבלין: מכל עסקה המינהל מחויב להעביר 10%.

אריאל אבלין: כנראה הוא עושה את זה, כי כרגע הוא בביצוע יתר.

ראובן ריבלין: אם הם רוצים להצביע עכשיו, בבקשה, אבל כדאי להם להעביר את זה ביום שני.

יעקב ליצמן: הבנת את הרמז?

יעקב ליצמן: אני חייב לומר לפרוטוקול שמארבעת נציגי קדימה בוועדת הכספים, אף אחד לא נמצא.

ראובן ריבלין: רגע, שי ממלא מקום.

ראובן ריבלין: והנה סטס.

יעקב ליצמן: לא היום, נגמר.

שי חרמש: אני רוצה לומר משהו מאוד רציני.

שי חרמש: במשך עשרות שנים המינהל, שהיה אמור להעביר 10% מהיטל ההשבחה לרשויות – כך על-פי חוק – לא עשה זאת.

שי חרמש: זה נזק של מיליארדים לשלטון המקומי.

שי חרמש: באים לדבר אתי על חלף היטלי השבחה.

שי חרמש: אני בא לשאול שאלה.

יעקב ליצמן: רק רגע, אני מבקש שעל התשובה של שי חרמש תשיב תשובה בכתב, או ממך או מהמינהל.

יעקב ליצמן: בהתאם לכך נצביע.

אריאל אבלין: אני יכול לומר משהו?

אריאל אבלין: הפנייה נועדה להגדיל את תקציב חלף היטל השבחה, כי הם כבר הגיעו למלוא ניצול התקציב.

אריאל אבלין: כלומר, הם העבירו את הכסף לרשויות המקומיות.

שי חרמש: אני לא יודע, תבדוק.

אריאל אבלין: בעצם זה שלא מאפשרים להגדיל את הסכום, אי-אפשר להעביר לרשויות.

יעקב ליצמן: אתה צודק, אם לא מביאים כסף, לא יכולים להמשיך.

יעקב ליצמן: שי אומר: אין בעיה, נאשר, אבל תודיעו אם הכסף שהועבר עד עכשיו אכן הועבר.

יעקב ליצמן: אם לא, למה לתת עוד פעם?

יעקב ליצמן: אני עובר לפניות 350-349.

שלי יחימוביץ': מה זה מערכת שכירות?

אריאל לוין: בתקציב 49, שהוא תקציב סובסידיה לרוכשים, יש רזרווה של משרד האוצר בסכום גדול, שלא נוצלה.

אריאל לוין: משרד השיכון ביקש להעביר 1.2 מיליון ש"ח מכל מקום שהאוצר יבחר, לרבות הסעיף הזה.

שלי יחימוביץ': מה זה "יציאה למכרז של הפעלת מערכת שכירות לשיכון הציבורי"?

יעקב ליצמן: יש לכם כסף מיותר בשכר דירה?

אריאל לוין: המשרד עשה מערכת מדרוג של שכר דירה.

אריאל לוין: בעבר היו שתי רמות עיקריות, הנתמכים ביותר ומי שלא נתמכו.

אריאל לוין: הם קיבלו סובסידיה ענקית אבל ברגע שעברו סף מסוים, שכר הדירה קפץ לרמות של שכר דירה בשוק.

אריאל לוין: לפני חצי שנה התחילו לעשות שכר דירה מדורג.

שלי יחימוביץ': למה לצאת למכרז בשביל זה?

אריאל לוין: צריך להקים מערכת מסודרת לכל הזכאויות, עם הדיירים, עם קשר לחברות שיכון ציבוריות.

אריאל לוין: המכרז הוא למערכת מחשוב.

שלי יחימוביץ': אז זה לא מיקור חוץ של הדבר?

שלי יחימוביץ': למה המשרד לא מסוגל לעשות את זה?

אריאל לוין: המשרד לא מסוגל.

חיים אורון: הפרויקט בתוך המערכת, מנגנון שכר הדירה הוא במשרד השיכון.

חיים אורון: מיקור החוץ הוא רק למערכת הממוחשבת.

חיים אורון: הם קונים את החומרה.

סמדר אלחנני: אותו זכאי לשכר דירה מדורג, למי הוא פונה?

אריאל לוין: לחברות שזכו, "עמידר" ועוד חברות.

אריאל לוין: הן מנהלות את הנושא של הדיור הציבורי.

אריאל לוין: נרשמים שם.

יעקב ליצמן: שיא הבלגן זה עשה.

יעקב ליצמן: אני אומר לך.

סמדר אלחנני: מי שזכאי לשכר דירה מדורג, הוא לא מתוחכם מאוד.

סמדר אלחנני: אל מי הוא בא?

סמדר אלחנני: יש לו כתובת אחת שאומרת לו איך להגיש בקשה?

חיים אורון: הוא בא אל המשרד שלו הוא משלם.

חיים אורון: "עמידר".

אריאל לוין: קודם כול, הוא יכול לפנות כל מחוזות משרד השיכון, ויש חברות, בהן "עמידר", שמנהלות את זה.

אריאל לוין: יש להן סניפים, הן פתחו סניפים.

יעקב ליצמן: מה היה רע עד עכשיו, שזה היה דרך הבנקים?

אריאל לוין: האוכלוסייה הזאת, שמקבלת השתתפות בשכר דירה, היא האוכלוסייה החלשה ביותר.

אריאל לוין: הבנקים לא התייחסו בצורה מכובדת והגונה אליהם, כי הרווח קטן והאוכלוסייה כזאת.

אריאל לוין: הם לא כל כך שמחו שהאנשים יהיו בסניפים ובתורים וישאלו שאלות.

אריאל לוין: השירות היה גרוע.

אריאל לוין: לכן הוציאו.

יעקב ליצמן: היום זה עוד יותר גרוע.

אריאל לוין: זו תחילת הדרך.

אריאל לוין: השירות בבנקים היה גרוע, הם לא ששו לטפל באוכלוסיות הכי חלשות במדינה.

סמדר אלחנני: הפקיד שיטפל בהם הוא של "עמידר" או של משרד השיכון?

אריאל לוין: פקיד של "עמידר", הוא עושה הרשמה וממלא את הטופס.

חיים אורון: זה אותו פקיד שבאים אליו אם יש נזילה בבית.

סמדר אלחנני: הוא ידע לדרג את שכר הדירה?

חיים אורון: המחשב ידרג.

סמדר אלחנני: מישהו צריך להעביר את הפנייה למחשב.

יעקב ליצמן: אני מקיים הצבעה על פנייה 350: אושר.

יעקב ליצמן: אני הצבעתי נגד, אני מבקש רוויזיה.

יעקב ליצמן: עוברים לעמוד 41, פניה 354.

אריאל לוין: זו תוספת של 9 מיליון ש"ח ליישובי בדואים בצפון, 3 מיליון ש"ח לקיים החלטת ממשלה ישנה לחיזוק ירושלים ועוד 1 מיליון ש"ח לשיקום שכונות פיזי.

ראובן ריבלין: באיזה צד של ירושלים זה שיקום השכונות?

אריאל לוין: שיקום השכונות, זה ארצי.

אריאל לוין: לגבי ירושלים, יש החלטה של חיזוק ירושלים.

ראובן ריבלין: צריך לחזק את השכונות במזרח העיר, חשוב מאוד.

יעקב ליצמן: אני מקיים הצבעה על פנייה 354.

יעקב ליצמן: אושר.

יעקב ליצמן: תודה.

יעקב ליצמן: עוברים לעמוד 35, פנייה 351: רשויות מקומיות.

ארז ליטן: זו תוספת של 5 מיליון ש"ח לאיגודי כבאות.

סמדר אלחנני: מה עם כל הכבאים שלא מקבלים משכורת?

יעקב ליצמן: לכן אני לא מעכב את זה.

יעקב ליצמן: אני מקיים הצבעה: אושר.

יעקב ליצמן: נעבור לפנייה 352, הרשות השנייה.

יעקב ליצמן: אני אצביע נגד.

ראובן ריבלין: תמיכה בקולנוע.

רותם רולף: העברת 17 מיליון ש"ח בהכנסה מיועדת והוצאה מותנית.

יעקב ליצמן: אני מקיים הצבעה: אושר ברוב קולות.

יעקב ליצמן: פנייה 353.

חיים אורון: זה אותו דבר.

יעקב ליצמן: אני מקיים הצבעה על פנייה 353: אושר ברוב קולות.

יעקב ליצמן: אני הצבעתי נגד.

חיים אורון: למה אני לא מצביע נגד הישיבות ואתה מצביע נגד הקולנוע?

חיים אורון: תימנע.

יעקב ליצמן: פנייה 356.

יעקב ליצמן: מי יסביר?

יעקב ליצמן: חזקי, אין מי שיסביר, תסביר אתה.

חזקיה ישראל: מדובר בהעברת 1.5 מיליון ש"ח למינהלת "נועם" – אזור התעשייה בנתיבות – במסגרת המאמץ להעביר מפעלים מהמרכז לאזור התעשייה שם.

יעקב ליצמן: אני מקיים הצבעה על פנייה 356: אושר.

יעקב ליצמן: פנייה 357, כבאות.

יעקב ליצמן: הוא איננו.

יעקב ליצמן: אני מקיים הצבעה על פנייה 357: אושר.

יעקב ליצמן: עוברים לפנייה 360 בעמוד 47.

חיים אורון: רגע, עצור.

יעקב ליצמן: מי נציג הבריאות?

קריאה: הוא אמר לך אתמול שלא יהיה היום.

יעקב ליצמן: הבטחתי שאעלה את זה, וזה ייפול.

יעקב ליצמן: אז אתם ממליצים שלא אעלה את זה?

שי חרמש: מה זה?

חיים אורון: אני מבקש לומר משהו עקרוני: אני מבקש שהעברה תהיה חלק מדיון מהותי, זו לא העברה תקציבית.

חיים אורון: שיבוא מנכ"ל משרד הבריאות.

יעקב ליצמן: ביום שני היתה הצעה לסדר בוועדה בעניין זה.

יעקב ליצמן: עכשיו הקדמנו את הדיון בעניין ויסקונסין, זה כנראה יזוז.

יעקב ליצמן: אשתדל שזה יהיה אחר כך.

יעקב ליצמן: את ההעברה הזאת נעביר.

ראובן ריבלין: הואיל והעניין על סדר היום, אני מציע שהיום, כהעברה תקציבית, נצביע נגד ג'ומס.

ראובן ריבלין: אחר כך, כשהם יבקשו דיון נוסף, נאמר להם שהדיון מהותי ולא תקציבי גרדא.

ראובן ריבלין: אני מציע לוועדה שהרוב בה, כולל הגמלאים, הוא נגד, שנצביע ונדחה את הבקשה על מנת שהם יגישו בקשה חדשה, שבה נדרוש דיון מהותי על כל הסעיפים.

שי חרמש: אצטרף רק אחרי שתסביר במה מדובר.

ראובן ריבלין: מדובר ברפורמה שלמה בכל נושא האחיות,

שלי יחימוביץ': רפורמה – כלומר, פיטורים, מיקור חוץ, אין אחיות בבתי הספר, אין חיסונים.

שלי יחימוביץ': רוצים שניתן לזה יד.

ראובן ריבלין: אני מציע לוועדה להצביע על זה היום ולדחות, ואז הם יגישו בקשה ונקבל את ההצעה.

יעקב ליצמן: אני מקיים הצבעה על פנייה 360: לא אושר.

יעקב ליצמן: פה אחד נגד.

אורית נוקד: לא, אני נמנעתי.

שי חרמש: אני לא השתתפתי, כי אני לא מבין במה מדובר.

יעקב ליצמן: רבותי חברי הכנסת, אף אחד לא הבין במה מדובר כאן?

שי חרמש: רק אני.

חיים אורון: רק שתדעו, בהעברה הזאת יש גם בעיות של בריאות הנפש, ועוד כמה דברים, זה מסמך לא פשוט.

חיים אורון: אבל שיבואו לפה.

יעקב ליצמן: אני מבקש רוויזיה.

יעקב ליצמן: נדון בזה ביום שני.

ראובן ריבלין: אני מבקש להצביע על הרוויזיה.

יעקב ליצמן: לא.

יעקב ליצמן: עוברים לפנייה 364, משרד החוץ.

מאיר בינר: בוועדה הקודמת הצבענו על פנייה דומה ברזרווה להתייקרויות, תקציב התפעול של השגרירויות בחוץ-לארץ,

ראובן ריבלין: בכל מקום שיש חמאס, לא מופיעים, מחרימים את כל הגופים הבין-לאומיים כי יש שם חמאס.

ראובן ריבלין: לא ניסע יותר לאו"ם וכו', אז לא צריך יותר כסף.

ראובן ריבלין: נהיה "עם לבדד".

ראובן ריבלין: אני נגד החמאס הכי הרבה, אבל אני חושב שזה טמטום.

מאיר בינר: הוועדה אישרה שלשום פנייה שלפיה שבעקבות שינויי השער בעולם נתאים את תקציב התפעול של הנציגויות בחוץ-לארץ, כאן מדובר בשכר של העובדים המקומיים, שעולה בהתאם לצווים של השלטון המקומי.

מאיר בינר: מדובר על הפשרת התקציב לשכר העובדים המקומיים בשגרירויות.

מאיר בינר: הדולר יורד, אבל יש שינויים בשער המקומי.

יעקב ליצמן: אני מקיים הצבעה פנייה 364: אושר.

יעקב ליצמן: אני חוזר לעמוד 51.

יעקב ליצמן: דילגתי.

יעקב ליצמן: שוב הנושא הוא בריאות הציבור.

יעקב ליצמן: זה אותו דבר.

יעקב ליצמן: אני מקיים הצבעה: לא עבר.

יעקב ליצמן: נמנעים: אורית נוקד, סטס מיסז'ניקוב.

יעקב ליצמן: שי חרמש לא משתתף.

יעקב ליצמן: לא אושר.

יעקב ליצמן: אני מבקש רוויזיה.

יעקב ליצמן: נעבור לעמוד 56.

גלית פלצור: מדובר בהעברה של 5 מיליון ש"ח ממשרד התיירות לחטיבה להתיישבות ולמשרד הבינוי והשיכון לניתוב, פרסום וקליטת אוכלוסייה בגולן.

יעקב ליצמן: איפה מפרסמים?

שי חרמש: מפרסמים כל הזמן.

שי חרמש: היום יצא: עיר חרדית בנגב.

יעקב ליצמן: יפה מאוד, אבל העיתון היחיד שאני קורא זה "המודיע", ושם זה לא מפורסם.

יעקב ליצמן: מאיפה אני אמור לדעת שיש דבר כזה?

יעקב ליצמן: אין לי אינטרנט, אני לא רואה טלוויזיה, אין לי זמן לרדיו.

יעקב ליצמן: אני מניח שלא רוצים שהחרדים יבקרו ברמת הגולן.

שלי יחימוביץ': אני נגד.

שלי יחימוביץ': אני לא רוצה ... את רמת הגולן.

ניסן סלומינסקי: זו תיירות.

יעקב ליצמן: אני שמח ששלי תומכת בזה שלא מפרסמים את זה ב"המודיע".

יעקב ליצמן: לכן היא מצביעה נגד.

ראובן ריבלין: שלי נגד, אנחנו בעד.

שלי יחימוביץ': 11 מיליון זה לרמת הגולן ומה עם השאר?

שי חרמש: הכול רמת הגולן.

חיים אורון: יש עוד פנייה, החטיבה להתיישבות.

יעקב ליצמן: אני מקיים הצבעה על פניות 374-373-372: אושר.

יעקב ליצמן: נכנסים אלינו סטודנטים ממדרשת רופין, הם רוצים לראות איך אנחנו מתנהגים.

שי חרמש: ראיתם שג'ומס הצביע נגד רמת הגולן?

ראובן ריבלין: רבותי, אסור לאיים על חבר כנסת במילוי תפקידו.

חיים אורון: פרסום הצבעתו זה לא איום.

יעקב ליצמן: עוברים לעמוד 60, פנייה 381.

גלית פלצור: מדובר בהעברה בין תוכניות תוך החטיבה להתיישבות.

יעקב ליצמן: מה זה פרויקט ג'וחדר?

גלית פלצור: זה כביש מתל-סאקי לרמת מגשימים ברמת הגולן.

שי חרמש: כך קוראים ליישוב.

יעקב ליצמן: אני מקיים הצבעה על פנייה 381: אושר.

שי חרמש: זה כביש בבקעת הירדן, ג'ומס.

חיים אורון: אני נגד, אם לא ידעת.

יעקב ליצמן: עוברים לפנייה 382, עמוד 62.

ראובן ריבלין: ג'ומס הסביר לי ב-1988: שום דבר לא יישאר, אתם תחזירו הכול.

ניסן סלומינסקי: הוא דיבר על הנגב והגליל.

ראובן ריבלין: לא, הוא דיבר על גבולות 67'.

ראובן ריבלין: אל תאשים אותו.

ראובן ריבלין: אני רק הסברתי לו שאם זה לא יישאר, גם הנגב והגליל לא יישארו.

ראובן ריבלין: לעת עתה הוא צודק.

יעקב ליצמן: אני מקיים הצבעה על פנייה 382: אושר.

יעקב ליצמן: עוברים לפנייה 388 בעמוד 64.

ארז ליטן: במסגרת פירוק מע"צ, הסדרים עם העובדים, עובדת מסוימת המשיכה להיות עובדת מדינה.

ארז ליטן: היא רוצה לעבור.

יעקב ליצמן: אני מקיים הצבעה: אושר.

יעקב ליצמן: אנחנו חוזרים לעמוד 22 מהחוברת שסיימנו הרגע.

יעקב ליצמן: אנחנו נגד נהרי, זה ייפול.

יעקב ליצמן: אני לא מעלה את זה.

שי חרמש: יש רוב לקואליציה.

יעקב ליצמן: אז אני לא רוצה.

יעקב ליצמן: עבר זמנו בטל קרבנו.

יעקב ליצמן: עוברים לפנייה 242 בחוברת הנוספת.

יעקב ליצמן: סטס, אני רוצה להיות הוגן אתך.

יעקב ליצמן: אתה נגד כל התחבורה ברגע זה?

סטס מיסז'ניקוב: אני נגד, אבל אתם אופוזיציה, תצביעו אתם בעד.

ראובן ריבלין: דברים שקשורים לירושלים אישרנו.

סטס מיסז'ניקוב: אז ככה הם לא ירגישו בפגיעה.

יעקב ליצמן: הם מרגישים.

יעקב ליצמן: בואו נעשה את המלחמה יחד.

יעקב ליצמן: אי-אפשר לחסום הכול.

יעקב ליצמן: עשיתי את זה בעבר, אבל אי-אפשר לעשות את זה כל פעם.

יעקב ליצמן: תן לי את הדברים שאתה חושב שהכי חיוני שלא נעביר, ואקבל את זה.

שלי יחימוביץ': שיתוף פעולה, גם כשאתה בקואליציה.

יעקב ליצמן: תגיד לי מה אתה רוצה לעצור.

יעקב ליצמן: עצרנו דבר אחד.

יעקב ליצמן: אם זה לא מספיק,

שלי יחימוביץ': גם החברים הכי ממושמעים בקואליציה יוצרים לפעמים לכידות בוועדת הכספים.

יעקב ליצמן: אפילו שלי, שהכי נאמנה לקואליציה, מצביעה נגד לפעמים.

ראובן ריבלין: אני רוצה לומר משהו בעד סטס.

ראובן ריבלין: סטס קבע עיקרון, שלהערכתו כחבר ועדת הכספים משרד התחבורה הפר הסכם.

ראובן ריבלין: לכן הוא מבקש שלא להצביע על כספים למשרד התחבורה.

ראובן ריבלין: באופן עקרוני אנחנו מבינים את בקשתו, ונענים.

ראובן ריבלין: אנחנו רק לא יכולים להסכים אתו על הכול, ורוצים לשכנע אותו שלא לעצור דברים שהם צורך חיוני.

ראובן ריבלין: למשל, הרכבת הקלה בירושלים, שהכול שם חפור – לעצור את ירושלים רק בגלל זה?

ראובן ריבלין: אז אישרנו.

ראובן ריבלין: אבל במקומות שיכולנו להקשות עליהם, בלי פגיעה לאומית, כן.

סטס מיסז'ניקוב: תראו את הסיפה, תגידו אם זה בנפשכם.

יעקב ליצמן: אתה תגיד.

סטס מיסז'ניקוב: הסעיף הזה לא בנפשי.

אהוד אדירי: הפנייה נועדה להעביר 25 מיליון ש"ח לתמיכות שונות במעברי גבול יבשתיים.

אהוד אדירי: בכל שנה המדינה בוחנת את הצורך בתקצוב המעברים היבשתיים.

אהוד אדירי: בעקבות המצב הביטחוני נוצר גירעון גדול, בעיקר במעבר קרני וקצת במעבר טאבה.

אהוד אדירי: הפנייה נועדה להשלים את הגירעון.

אהוד אדירי: הכסף נלקח משני מקורות: סובסידיה לרכבת – לא מדובר בסובסידיה השוטפת, אלא כסף שמיועד להחזר הלוואה שהרכבת היתה אמורה לקחת ולא לקחה בשלב זה, זה 18 מיליון ש"ח.

אהוד אדירי: 7 מיליון ש"ח הם אומנם מתמיכה ישירה בתעריפים, אבל בתקנת רזרווה.

חיים אורון: אני רוצה להתייחס לשלושת המרכיבים של ההצעה.

חיים אורון: אני חושב שכשמבקשים 25 מיליון ש"ח, בעיקר אם זה למעבר קרני, היה ראוי שסוף סוף יסבירו מה קורה שם.

חיים אורון: זו שערורייה שאין כמוה.

חיים אורון: יש לשערורייה הזאת מרכיב ביטחוני אבל יש לה גם מרכיב תפעולי, זה שוט כלפי הפלסטינים ברצועה, גם כאשר מקבלים החלטה לפתוח את המסוף עושים שם תרגילים.

חיים אורון: זו כבר לא אמירה רטורית שעניין של חיי אדם, כי ברצועה יש בעיות נוראיות.

חיים אורון: אתה לא הכתובת, אבל זו הזדמנות שמישהו יבוא ויגיב.

חיים אורון: אני חושב שצריך לפתח את קרני, אני בעד שיעבירו כסף לשם, ואני מודע לבעיות הביטחון הקשות שם.

חיים אורון: אבל משתמשים בשער הזה במינונים בלתי אפשריים.

חיים אורון: שר הביטחון אומר את זה, לא איש מהאופוזיציה.

שלי יחימוביץ': זה לא דיון לוועדת כספים.

חיים אורון: אבל זו הזדמנות לתקוע את זה.

שלי יחימוביץ': אני לא חושבת.

חיים אורון: שנית, לגבי המקורות: אלו שני סעיפי סל שכולם ידעו שהם מתוקצבים בעודף.

אהוד אדירי: הראשון לא.

חיים אורון: אני אומר שהראשון עוד יותר, אבל טוב שאתה מודה על השני.

חיים אורון: זאת בדיוק הטענה.

חיים אורון: נתחיל בדיון על תקציב 2007, ינפחו את התמיכות הישירות, ינפחו את הסובסידיות, ינפחו את החזר ההלוואות, יגידו לחברי הכנסת שאי-אפשר להזיז שקל.

חיים אורון: אם אציע להעביר 18 מיליון ממשהו, יגידו שאי-אפשר.

חיים אורון: במהלך השנה אתם משתמשים בכמה סעיפי סל.

חיים אורון: זו לא טענה כלפיך, זה מתחיל מלמעלה.

חיים אורון: כולם יודעים, זה בקריצת עין.

חיים אורון: שואלים: מאיפה אתה מממן את זה, והתשובה היא: אל תדאג, יש לי מאיפה.

חיים אורון: צריך להפסיק עם השיטה הזאת.

חיים אורון: יש רזרווה כללית.

חיים אורון: הפחד שלכם הוא שאם זה יהיה ברזרווה הכללית, אנחנו נוכל לדרוש להוציא משם, אבל אם זה סעיף של תמיכות בענפי המשק, אי-אפשר.

חיים אורון: אין לי התנגדות להעביר 5 מיליון ש"ח למסופים, יש לי ביקורת ענקית על מה שקורה שם, אבל כך עושים את זה.

חיים אורון: תראו את הסכומים: מעלים תקציב ב-25%, זה סכום עצום.

יעקב ליצמן: לא הבנתי מכל הפלפול אם אתה בעד או נגד, מה אתה רוצה?

חיים אורון: גם אם אני בעד, אני רוצה שנתקן את דרכינו.

שלי יחימוביץ': ג'ומס רוצה שני דיונים עקרוניים: על מה שקורה במעבר בקרני ועל ההעברות.

יעקב ליצמן: זה לא אנחנו.

יעקב ליצמן: חייבים להצביע בעד.

חיים אורון: אצביע בעד, מה אתה דואג?

יעקב ליצמן: הנציג אפילו לא יודע איפה קרני.

אהוד אדירי: למה אתה אומר את זה?

יעקב ליצמן: הוא נפגע שאמרתי את זה.

יעקב ליצמן: התכוונתי להגיד שזה לא שייך אליו.

שלי יחימוביץ': זה 25% מתקציב קרני?

אהוד אדירי: זה יותר, אגיב על זה.

אהוד אדירי: אסביר אחר כך.

שי חרמש: אני רוצה לומר כמה דברים.

שי חרמש: קודם כול, מודה לג'ומס.

שי חרמש: אני כל הזמן אומר שמג'ומס ומרובי אני לומד הרבה.

שי חרמש: תודה רבה.

שי חרמש: שנית, אני בעד ההעברה, כי זה מעבר קרני.

שי חרמש: שלישית, אני רוצה למחות על מה שאמרת בנושא השני:

שי חרמש: אני נמצא בקשר ישיר עם מפקדי המעברים, כולל במעבר קרני.

שי חרמש: בוקר בוקר הם אצלי בקיבוץ, מקבלים את התדריך ויוצאים לעבודה.

שי חרמש: מה שג'ומס אמר לא נכון לחלוטין: נעשים מאמצים עילאיים להחדיר תוצרת חקלאית לרצועה בכל דרך ובכל אמצעי, כולל במחסום ארז, מנימוקים הומניטריים.

שי חרמש: אתה יודע אילו נימוקים?

שי חרמש: במה שאתה עסקת.

שי חרמש: ברגע שהמעברים סגורים נופל ייצור הבננות, נפגעים התפוחים, נפגעים החקלאים.

שי חרמש: עושים מאמצים להחדיר סחורה בכל דרך שהיא, הדברים פשוט לא נכונים.

חיים אורון: בסדר.

ראובן ריבלין: חבר הכנסת חרמש, עם כל הכבוד והחשיבות שאני מייחס למעבר קרני, בכל המערכת של הדברים שאנחנו מתמודדים אתם, אני רוצה לדעת מה היה קורה אם לא היינו מבטלים את הרכבת, מאיפה היה בא הכסף.

ראובן ריבלין: שנית, הרכבת: כשביקשו קיצוץ של 1.8 מיליארד ש"ח התברר שהקיצוץ הוא של 2 מיליארד ש"ח.

ראובן ריבלין: כי אנחנו הבהרנו לאוצר והסבנו את תשומת לב האוצר לכך שהוא לא צריך לספר לנו סיפורים.

ראובן ריבלין: יש כאן 2 מיליארד ש"ח, כי מורידים תוכנית ברורה לרכבת שהיתה אמורה להגיע לכרמיאל, כך מורידים 200 מיליון ש"ח.

ראובן ריבלין: קובי הבר אמר שהסכום הזה לא מבוטל אלא עובר לשנה הבאה.

ראובן ריבלין: הבקשה שלכם, התמימה, מצביעה על כך שכל תוכנית הרכבת בטלה מן העולם.

ראובן ריבלין: אל תגיד לי לא.

ראובן ריבלין: אחר כך תענה לי.

ראובן ריבלין: אני מזהיר את כולכם: זה מראה שבכל זאת יש פה כוונה כלשהי שהוסתרה, והאמירה שנאמרה לנו היתה לא נכונה, אם לנקוט לשון המעטה.

שלי יחימוביץ': למה אתה אומר לו לא לענות?

שי חרמש: למה אתה מערבב את זה,

ראובן ריבלין: הוא יענה אחרי זה.

ראובן ריבלין: מדובר בבקשה מכוונת למעבר קרני.

ראובן ריבלין: כמובן, אני בעד חיזוק מעבר קרני, אף-על-פי שאני מצטרף לבקשת חבר הכנסת אורון שיש לדון בדבר מהותית, לא רק בהעברה התקציבית, בכל הנושא.

ראובן ריבלין: אני רוצה לשאול: נגיד שהרכבת לא היתה מתבטלת והחזר ההלוואה לא היה קיים, מאיפה הם היו מביאים את הכסף לקרני?

ראובן ריבלין: לא היה כאן סוף מעשה במחשבה תחילה.

ראובן ריבלין: מכאן אני עובר לעניין הרכבת, כי משם הכסף.

שי חרמש: החיסכון ההוני שם זה החיסכון פה.

ראובן ריבלין: אסביר לך למה לא צריך להיות חיסכון הוני.

ראובן ריבלין: לפי ההצהרה שניתנה בפנינו כאן, על-פי בקשת כולנו – כי קיבלנו רמזים ממשרד התחבורה שתהיה כאן בכייה לדורות, כי בעיצומה של פריסת הרכבת, והיום אנחנו שומעים שגם לירושלים היא כבר לא תגיע, אנחנו מבטלים את הרכבת לכרמיאל – אמרו לנו שרק דוחים בשנה.

ראובן ריבלין: הנה, לפי הבקשה של ההעברה הכספית הזאת, שכביכול לא קשורה לרכבת, מתברר שמבטלים לגמרי את כל הנושא.

יעקב ליצמן: גם אצלך אני לא מבין: אתה בעד או נגד?

חיים אורון: הוא רצה לנאום.

ראובן ריבלין: נכון, קודם כול.

יעקב ליצמן: זו לא בושה.

שלי יחימוביץ': יש לי שאלה, ואוותר על זכות הנאום: זו תוספת תקציבית של 30% לתקצוב של מעבר קרני, זה אומר שהוא זקוק לזה.

שלי יחימוביץ': יש לזה ביטוי ב-2007?

אהוד אדירי: זו לא תוספת של 30% לקרני.

אהוד אדירי: כל המעברים היבשתיים הם משק כלכלי סגור, וההיקף שלהם הרבה יותר גדול.

אהוד אדירי: אנחנו מתקציבים בתחילת שנה רשת ביטחון, שתעזור להתמודד אם המעברים לא יכסו את ההוצאות.

אהוד אדירי: יש למעברים הכנסות.

שי חרמש: כשהמעבר סגור, אין הכנסות.

אהוד אדירי: בתחילת שנת התקציב תקצבנו 30 מיליון ש"ח לצורך הזה.

אהוד אדירי: בעקבות המצב הקשה בקרני ובטאבה היה צורך בתוספת.

אהוד אדירי: בשנת 2007 יש לזה ביטוי תקציבי.

שלי יחימוביץ': של כמה?

יעקב ליצמן: שלי, הבנת לפני עשר דקות.

יעקב ליצמן: אני מקיים הצבעה.

יעקב ליצמן: מי בעד? אושר.

ראובן ריבלין: אני בעד התוצאה שלו.

יעקב ליצמן: פניות 348, 355 – איחוד לאומי-מפד"ל, אני מניח שאף אחד לא יתנגד.

חיים אורון: למה, אני רוצה לדבר.

שלי יחימוביץ': גם אני, בתור חברת קואליציה שזה נעשה לה.

שלי יחימוביץ': זה לא הסכם קואליציוני.

סטס מיסז'ניקוב: זה הסכם תקציבי.

יעקב ליצמן: כן, הסכם קואליציוני.

יעקב ליצמן: למה, זה מעל במת הכנסת.

ניסן סלומינסקי: אנחנו מכבדים.

ניסן סלומינסקי: ..

אורית נוקד: רבותי, חשוב שהכספים יעבור למשרד הקליטה.

אורית נוקד: מה זה משנה.

חיים אורון: אני רוצה להגיד: חשוב לי שהכספים יועברו למשרד הקליטה.

חיים אורון: אפשר לעשות זאת לא בצורת אתנן.

חיים אורון: כאן אלו כספי אתנן, ובכוונה אני משתמש במילה זו.

חיים אורון: כדי לקנות הצבעה של סיעות על תקציב מדינה נותנים להן כסף.

סטס מיסז'ניקוב: זה סתם נאום.

אבשלום וילן: זה שוחד לאור היום.

סטס מיסז'ניקוב: אמרתי לך כבר שלשום... בהצבעה על השר, יצאת מהאולם, זאת לא התנהגות.

יעקב ליצמן: סטס מסז'ניקוב.

יעקב ליצמן: חיים אורון בסך הכול נואם את הנאום שאתה נאמת ביום שני.

ניסן סלומינסקי: הוא לא אמר את זה.

ניסן סלומינסקי: גם הוא עצמו מקבל כסף באותה שיטה.

חיים אורון: גם חבר הכנסת סלומינסקי לא יכול לומר את זה, וגם היושב-ראש לא יכול להגיד את זה, כי הוא תכף מקבל 20 מיליון ש"ח.

חיים אורון: או 16 מיליון ש"ח.

חיים אורון: אני אומר עכשיו בכל הרצינות.

חיים אורון: המודל שהתפתח הוא זה: יש סיעה באופוזיציה שחושבת שהממשלה נוראית, שהיא מוכרת את ארץ ישראל, שהיא פוגעת בתורה, שהיא פוגעת בכל הדברים הקדושים והחשובים.

חיים אורון: אבל כשמגיע התקציב, תמורת סכום פעוט של 100 מיליון ש"ח המדינה כבר לא מוכרת כלום וכבר לא קונה כלום.

חיים אורון: לכל אחד יש מחיר.

חיים אורון: חברי הכנסת, אם לכל אחד יש מחיר, בואו נעזוב את הבית הזה.

חיים אורון: אמרתי את זה במליאה ואמרתי את זה לכל המפלגות שעשו את זה.

חיים אורון: היינו במקום הזה, ומעולם לא הסכמנו.

חיים אורון: פנו אלינו פי עשרה מאשר אליכם.

חיים אורון: לא הסכמנו כעד שום סכום בעולם להצביע בעד תקציב שאנחנו נגדו.

יעקב ליצמן: אדוני, אזכיר לך שאף אחד ממי שקיבלו משהו בהסכם הקואליציוני לא תמכו בתקציב.

שלי יחימוביץ': נכון, בדיוק.

יעקב ליצמן: גם עבור הכסף.

חיים אורון: סליחה, כשהאיחוד הלאומי והמפד"ל הצביעו במליאת הכנסת בעד תקציב המדינה הם הצביעו כי הם קיבלו כסף.

ניסן סלומינסקי: לא הצבענו בעד.

חיים אורון: מדובר על התקציב הקודם.

ניסן סלומינסקי: נמנענו.

יעקב ליצמן: רבותי, היה רוב לתקציב, שר האוצר רצה להביך את האופוזיציה ולהראות שיש לו רוב גדול, אז הם הסכימו להימנע.

יעקב ליצמן: גם אנחנו הסכמנו.

חיים אורון: ההימנעות עושה שני דברים: היא מורידה את המחיר של חברי הקואליציה, כי גם הם התחילו לעמוד בתור.

ניסן סלומינסקי: אז זה טוב, לשיטתך.

חיים אורון: במקומות מסוימים קוראים לזה בשמות לא יפים.

יעקב כהן: בדרך כלל זו הצגה.

חיים אורון: אם המטרות טובות, ואני בעד המטרות, שתבוא המדינה בתחילת התקציב ותגיד שהיא רוצה לתקצב את משרד הלקיטה.

יעקב ליצמן: שר האוצר לא היה מודע לבעיות.

חיים אורון: הוא היה מודע לחלוטין.

אבשלום וילן: ליצמן, מה התמימות על פניך, מה קרה לך?

חיים אורון: אנחנו נצביע נגד הסעיפים.

שלי יחימוביץ': ואילו אני כחברת קואליציה, גם הולכת להצביע נגד.

יעקב ליצמן: זה לא חידוש.

סטס מיסז'ניקוב: הכסף שקיבלה ממפלגת העבודה לא מספיק?

שלי יחימוביץ': ברצינות, קרה כאן דבר לא מקובל, הוא אפילו חסר תקדים בהיסטוריה של הסכמים קואליציוניים.

שלי יחימוביץ': זה לא היה הסכם קואליציוני.

שלי יחימוביץ': זה היה הסכם בדיעבד, מאחורי גבן של השותפות הקואליציוניות, שנעשה עם האיחוד ועם ישראל ביתנו, כאשר לקואליציה היה רוב בעד התקציב.

שלי יחימוביץ': זה נועד רק לתת שקט נפשי וגם להתריס בפני החברים הקואליציוניים.

ניסן סלומינסקי: את אומרת דברים והיפוכם.

יעקב ליצמן: אני חייב להגיד תודה לסטודנטים, זה בגללם, זה משעשע אותם.

חיים אורון: זה שיעור במדעי המדינה לסטודנטים.

שי חרמש: כשהצבעת על התקציב לא ידעת על זה?

שי חרמש: הודיעו את זה.

אורית נוקד: ההסכמים מונחים במליאה, לא?

שי חרמש: שלי, הצבעת נגד התקציב?

יעקב ליצמן: מעכשיו כל אחד מדבר שתי דקות.

שלי יחימוביץ': כל סעיף שעלה כאן והיה בהסכם הקואליציוני, הצבעתי בעדו, בניגוד למיתוס.

שלי יחימוביץ': זה לא הסכם קואליציוני.

שלי יחימוביץ': זה הסכם שנחתם מאחורי גבה של מפלגת העבודה כדי להחלישה כשותף קואליציוני בתביעות הלגיטימיות לחלוטין שלה – בעניין קצבאות הזקנה, חוק ההסדרים, חוק חינוך חובה לילדים מאושפזים.

שלי יחימוביץ': זה נועד להחליש את מעמדנו במשא ומתן על תקציב 2007.

שי חרמש: לא ידעתם על זה?

יעקב ליצמן: שי, די.

שלי יחימוביץ': בפעם הקודמת נתבקשנו להצביע, במסגרת אותו הסכם.

שלי יחימוביץ': הסכם שהוא לא הסכם קואליציוני – אני מסרבת לקרוא לו הסכם קואליציוני, הוא הסכם אתנן לכל דבר, תמורת אי-הצבעה.

שלי יחימוביץ': זה לא הסכם קואליציוני.

שלי יחימוביץ': הסכם קואליציוני זה כשכל השותפות יודעות עליו.

שלי יחימוביץ': בפעם שעברה התבקשנו להצביע בעד בית כנסת בהתנחלות כלשהי.

שלי יחימוביץ': אין שום סיבה בעולם שנצביע בעד.

ניסן סלומינסקי: ארבע נקודות.

ניסן סלומינסקי: ראשית, זה מפתיע ומדהים מה שאת אומרת, כי זה הונח על השולחן וכולכם הצבעתם בעד.

שלי יחימוביץ': שלא בהסכמתנו.

ניסן סלומינסקי: מה זה משנה, הצבעתם בעד, על מה את מספרת?

יעקב ליצמן: תאמינו לי, אם אוציא את האורחים זה יעבור בדקה.

ניסן סלומינסקי: גם הרבה דברים שסוכמו עם הגמלאים, יכול להיות שאת לא מסכימה להם ואולי הם לא מסכימים לדברים שסוכמו אתך.

ניסן סלומינסקי: בסוף זה הונח וכל הקואליציה הצביעה בעד.

ניסן סלומינסקי: או שאת לא יודעת על מה את מדברת.

ניסן סלומינסקי: הצבעתם יחד.

אורית נוקד: זה הונח.

שלי יחימוביץ': לא עם ההסכם הקואליציוני.

אורית נוקד: זה הונח לפני הצבעה.

שי חרמש: זה הונח במליאה.

שלי יחימוביץ': זה היה אחרי ההסכם הקואליציוני.

חיים אורון: היא צודקת, בתאריכים זה היה אחרת, לפני התקציב.

ניסן סלומינסקי: אבל זה הוצבע יחד.

שי חרמש: זה דווח במליאה.

יעקב ליצמן: רבותי, אמרתי שתי דקות.

יעקב ליצמן: מפריעים לי.

יעקב ליצמן: נצביע, יש רוב.

חיים אורון: רגע, החבר'ה רוצים לראות את ההצגה.

יעקב ליצמן: יש לנו עוד סעיפים.

אבשלום וילן: זה לא הצגה, זה מהות.

אבשלום וילן: אני עומד לתמוך בך, ליצמן.

ניסן סלומינסקי: שנית, בהסכם קואליציוני, כפי שאת קוראת לו, מפלגה מכריחה את מפלגת השלטון לתת לה כסף על דברים שהיא לא רוצה.

ניסן סלומינסקי: היא אומרת: אם אתם רוצים את ההצבעה שלי, תנו את זה.

ניסן סלומינסקי: זה אונס, אבל זה בסדר לדעתך.

ניסן סלומינסקי: בניגוד לזה, פה מדובר על דברים שמפלגת השלטון והשרים הבינו ויודעים שגם אם אנחנו לא היינו בתמונה, הם היו צריכים לתת את זה.

שלי יחימוביץ': אגב, בזה הוא צודק, זה נכון.

שלי יחימוביץ': כמו שניצולי השואה נתנו לאיווט.

שלי יחימוביץ': הכסף שהירשזון רצה לתת לניצולי השואה וכבר הבטיח, הוא עשה סיבוב ונתן אותו לישראל ביתנו בהסכם הזה.

ניסן סלומינסקי: אני לא יודע על דברים אחרים.

ניסן סלומינסקי: דבר נוסף, לא הצבענו, למרות הכול, כדי שתהיי רגועה, לא הצבענו בעד.

ניסן סלומינסקי: נוסף על כך, גם אילו הצבענו נגד היה רוב לנושא הזה.

שלי יחימוביץ': זה נכון, הכול נכון.

יעקב כהן: אני רוצה להגיב על מה שאמרת, שזה אתנן.

יעקב כהן: כמו שניסן אמר, כשהוא צירף את המפלגות הנוספות שלא מהקואליציה כבר היה לו רוב גדול.

יעקב כהן: הוא צירף את יהדות התורה אחרי שהיה לו האיחוד לאומי.

יעקב כהן: גלגל חמישי רזרווה.

יעקב כהן: בכל זאת הוא הוסיף עוד.

יעקב כהן: למה הוא עשה את זה?

שלי יחימוביץ': יהדות התורה הצביעה.

חיים אורון: לה הוא לא בא אלינו?

יעקב ליצמן: אנחנו נמנענו, שלי.

יעקב ליצמן: אגיד לך יותר מזה: הוא אפילו אמר לי שאם אצביע נגד, ייתן לי.

יעקב כהן: שואלים: למה הוא לא בא אלינו?

יעקב כהן: הוא בא אלינו.

יעקב כהן: היה לו רוב גדול, והוא בא אלינו.

יעקב כהן: הוא לא נתן לנו שום דבר.

יעקב כהן: הכול הצגה.

יעקב ליצמן: כי ביקשת מחיר מופרז, אורון.

חיים אורון: הוא ידע שאין לנו מחיר.

יעקב ליצמן: אנחנו יותר זולים.

חיים אורון: בטח, הוא אמר: יש לי 20 מיליון ש"ח, מי רוצה?

חיים אורון: הוא התחנן.

יעקב כהן: לא, זה לא נכון, אם הוא לא היה ...

יעקב ליצמן: חיים אורון, כשמרצ מבקש כסף זה בסדר.

יעקב כהן: זה היה גזל הרש.

יעקב כהן: הוא נתן לגני ילדים, הרי מגיע להם בין כה.

חיים אורון: זו פעילות חסד.

ראובן ריבלין: באותו אחר צהריים מר ונמהר הרגשתי נעלב ומבוזה עד עמקי נשמתי – לא משום שלא באו אלי, כי ידעו שאין למה לבוא אלי.

יעקב ליצמן: אגב, ביבי עשה אותו דבר.

ראובן ריבלין: לא באים למי שיודעים שאין מה לבוא אליו.

ראובן ריבלין: ניסן סלומינסקי עשה את אותו מעשה שהייתי בו, מעשה שלא יעשה.

חיים אורון: ארץ ישראל.

ראובן ריבלין: מעשה שלא ייעשה אם יש סולידריות כלשהי של מערכת באופוזיציה.

ראובן ריבלין: לפי מבחן התוצאה, אני רואה מה הוא השיג.

ראובן ריבלין: מתוך שלא לשמה יוצא משמה.

ראובן ריבלין: מה שכרגע עומד לנגד עיני הוא המטרה שלשמן הוצאו הכספים.

ראובן ריבלין: אני בעד זה, מאה אחוז.

ראובן ריבלין: בלי סייג ובלי שיור.

ראובן ריבלין: אני רק חושב שאת הדברים האלה אסור היה לקחת במעשה שהוא לפי אמות המידה שלי לא מוסרי בעליל.

ראובן ריבלין: עם זה, מתוך שלא לשמה יוצא לשמה, ואני מצביע על התוצאות.

יעקב ליצמן: רובי, לגבי הכספים האלה החלוקה קיימת עוד לפני קום המדינה.

ראובן ריבלין: אני יודע.

חיים אורון: לפני בריאת העולם.

אבשלום וילן: לפני כמה שנים, כשהגעתי לכנסת, בדיונים לקראת התקציב, היו תמיד עולות התביעות הייחודיות של יהדות התורה וגם של המפד"ל.

אבשלום וילן: אמרתי: הכספים האלה הם לא ביושר, בסחטנות פוליטית וכו'.

אבשלום וילן: ליצמן וגפני ניגשו אלי ואמרו לי: אבו, אנחנו אתך, אנחנו באמת חושבים שהכספים האלה, שהולכים לחינוך ועוד, צריכים להיות על השולחן בתוך התקציב.

אבשלום וילן: אנחנו לא רוצים לעשות מסחרה כזאת בכל פעם.

אבשלום וילן: אמרתי שבזה אהיה אתם.

אבשלום וילן: חלק נכנס, חלק לא נכנס.

יעקב ליצמן: שום דבר לא נכנס.

אבשלום וילן: יש לי ויכוח אתם על התרבות, איך מקבלים את זה.

אבשלום וילן: אבל הם אומרים: אתה צודק, עקרונית אנחנו רוצים את זה גלוי בתקציב המדינה, ולא בסחטנות בכל פעם.

אבשלום וילן: ניסן, אמרתי לך את זה עשרות פעמים, גם בארבע עיניים: בכל שנה אתם – לא משנה אופוזיציה או קואליציה, תומכים או מתנגדים – אתם את ליטרת הבשר שלכם תמיד דואגים להעביר, בטכניקה הזאת.

אבשלום וילן: זה לא מוסרי.

ניסן סלומינסקי: אתה לא קולט שזה הפוך?

ניסן סלומינסקי: בכוונה הוא לא שם את זה בתקציב, כדי שיהיה לו מה לעשות.

יעקב ליצמן: ניסן, אני רוצה להצביע.

אבשלום וילן: ...

אבשלום וילן: אתה לוקח כסף לא משום שרוב נציגי הציבור תומכים בכך אלא משום שבלעדיך אין רוב, אז אתה סוחט.

אבשלום וילן: אתה זוכר, היה פעם אחד טומי לפיד.

יעקב ליצמן: זה אלטע זאכן.

אבשלום וילן: בלילה אחד במשחק כדורגל, סמוך לגול השני בדקה ה-89, המשחק בין ישראל ואוסטריה, הוא הפעיל את הסחיטה הזאת – למטרות שאני מאמין בהן, מההתחלה ועד הסוף,

יעקב ליצמן: אגב, את אותו נאום שלך שמעתי עשרות פעמים מטומי לפיד.

יעקב ליצמן: רק מה?

יעקב ליצמן: ברגע האחרון הוא לא התאפק ולקח 700 מיליון ש"ח, לא 700,000 ש"ח, כמו כאן.

חיים אורון: אבל את הנאום שלו שמעתי ממך על טומי לפיד.

חיים אורון: ואני אומר לך ולטומי לפיד את אותו דבר.

יעקב ליצמן: הוא תקף אותי שאני מקבל, אבל הוא רב-אמן של כל העניין, כך התברר.

חיים אורון: זה נכון.

יעקב ליצמן: לכן הציבור שלח אותו הביתה ולא אותי.

ראובן ריבלין: כולם היו בני, כולם ישבו על תנאי.

אבשלום וילן: אתם הייתם עושים את זה בעשרות מיליונים, הוא עשה את זה ברשעות, ב-750 מיליון ש"ח.

אבשלום וילן: זאת שערורייה.

אבשלום וילן: כל השיטה צריכה לעבור מן העולם.

אבשלום וילן: הכול על השולחן.

יעקב ליצמן: תודה.

יעקב ליצמן: ניסן, תראה מה עשית עם סכום של 800,000 ש"ח.

יעקב ליצמן: לפחות היו 800 מיליון ש"ח.

חיים אורון: ניסן אומר: העיקר שיעבור, לא משנה מה יהיה.

אבשלום וילן: מי שהתנגד לטומי לפיד חייב להתנגד גם הפעם.

אבשלום וילן: השיטה היא לא בסדר, אותה צריך לשנות.

יעקב ליצמן: הציבור החליט כבר.

ראובן ריבלין: ברגע שהשיטה תבטל הכול רטרואקטיבית, אני מצביע אתך, אבל מה יעזור אם זה לא יעבור וכל השאר יעבור?

חיים אורון: פה החלקת.

אבשלום וילן: מאו טסה טונג דיבר על הצעד הקטן.

אבשלום וילן: תעשה את הצעד הקטן.

חיים אורון: אבו, מאו זה עסק שלהם.

שי חרמש: מה אתה יודע על מאו טסה טונג?

סטס מיסז'ניקוב: כמו שאמר היושב-ראש: ייתנו יקבלו, לא ייתנו לא יקבלו.

סטס מיסז'ניקוב: כנראה לא רצו לקבל ממנו, אז לא נתנו.

סטס מיסז'ניקוב: שנית, אני מתפלא על שלי, אני נדהם ממה שאת אומרת, בדרך כלל אני מסכים אתך.

סטס מיסז'ניקוב: לפני יומיים הראינו מה זה לנהל משא ומתן קואליציוני.

יעקב ליצמן: לא, אל תיסחף.

יעקב ליצמן: נדע את זה בעוד חודשיים.

יעקב ליצמן: ההסכמים יוצאים בעוד חודשיים.

סטס מיסז'ניקוב: דבר אחרון: כדי למנוע את כל המסחרה הזאת אנחנו מציעים את שינוי שיטת המשטר, ככל שיקדם כן ייטב.

חיים אורון: זה ממש יהיה.

יעקב ליצמן: סטס, אם להיות כן אתך, ליברמן אמר לי אישית שהוא לא חולם לרגע אחד להיכנס לקואליציה, ואמר: אני מבטיח לך שבלעדיך אני לא נכנס.

יעקב ליצמן: איפה הוא ואיפה אני.

סטס מיסז'ניקוב: אתה מחוזר כבר חודשים.

יעקב ליצמן: וכך אהיה עוד שלוש שנים.

חיים אורון: ליצמן היה בטוח שליברמן יישאר בחוץ, אמרתי לו שלא יהיה בטוח.

שי חרמש: שלוש הערות: ראשית, הדיון הזה ראוי שיתקיים, דיון על השיטה אם היא ראויה או לא.

שי חרמש: זה לא המקום.

חיים אורון: איפה?

אבשלום וילן: כל מקום הוא המקום.

יעקב ליצמן: אביגדור יצחקי ידיח אותך בגלל זה.

שי חרמש: הוא כבר עשה את זה.

שי חרמש: זה לא המקום, כי הדיון הזה זה נעשה בפרהסיה במליאה לנוכח פני האומה, ידעו בדיוק למה 30 מקומות,

יעקב ליצמן: מי בעד פניות 348, 355?

יעקב ליצמן: אושר.

יעקב ליצמן: שני מתנגדים.

יעקב ליצמן: אנחנו עוברים לפניות 397-396.

יעקב ליצמן: אני מקיים הצבעה: אושר.

שי חרמש: זה בסדר, שלי?

שלי יחימוביץ': זה בסדר, זה בכלל הליך אחר.

שלי יחימוביץ': כל מה שבתוך ההסכם הזה, אני לא מצביעה בעד.

שלי יחימוביץ': אני מביעה מחאה באופן שיטתי על ההסכם הקלוקל ההוא.

שלי יחימוביץ': זה בכלל בהליך אחר.

יעקב ליצמן: נעבור לפניות 356-355.

יעקב ליצמן: אכיפה וניקיון.

יעקב ליצמן: אין אף אחד.

יעקב ליצמן: אני מקיים הצבעה: אושר.

יעקב ליצמן: פנייה 367.

יעקב ליצמן: אין נציג.

שי חרמש: אני לא מבין.

שי חרמש: האפוטרופוס צריך לתת כסף.

שי חרמש: זה לא לנאצים.

יעקב ליצמן: פנייה 368.

מאיר בינר: הפנייה נועדה להגדיל את ההוצאה המותנית בהכנסה בבתי משפט לשני נושים: ראשית, הביטוח הלאומי משתתף בשכר מומחים בתביעות בבית הדין לעבודה.

מאיר בינר: זה לא הסנגוריה ציבורית.

מאיר בינר: זה כשלוקחים מומחה לבדוק דברים.

מאיר בינר: אני מקיים הצבעה על פנייה 368: אושר.

מאיר בינר: פנייה 369, הלבנת הון.

מאיר בינר: הפנייה נועדה לתקצב 15 מיליון ש"ח בהרשאה להתחייב לפיתוח מערכת המחשוב של הרשות לאיסור הלבנת הון.

מאיר בינר: זה יורד מהרזרווה.

יעקב ליצמן: אני מקיים הצבעה על פנייה 369: אושר.

יעקב ליצמן: פנייה 370, משרד בריאות, נעביר את זה בלעדיהם.

יעקב ליצמן: אני מקיים הצבעה: אושר.

יעקב ליצמן: פנייה 375, בעמוד 2, זה אותו דבר, בריאות.

יעקב ליצמן: אני מקיים הצבעה על פנייה 375: אושר.

שי חרמש: רבע מיליארד ש"ח.

יעקב ליצמן: זה בריאות.

יעקב ליצמן: פניות 377-376, עמוד 24.

יעקב ליצמן: אני מקיים הצבעה: אושר.

ראובן ריבלין: זה בית ספר לאחיות באשקלון.

יעקב ליצמן: אגב, רובי, בוועדת כספים בקדנציה הקודמת סידרנו את זה, זו עבודה שלנו.

שי חרמש: אגב, אשקלון עוד לא מסודר.

יעקב ליצמן: פנייה 378.

יעקב ליצמן: גם זה בריאות.

יעקב ליצמן: הבטחתי להעביר את זה אף-על-פי שלא היה נציג.

יעקב ליצמן: אני מקיים הצבעה: אושר.

יעקב ליצמן: פנייה 379, זה למרכז בגין.

מאיר בינר: לפנייה יש שני נושאים: 10 מיליון ש"ח תגבור.

שלי יחימוביץ': למה שני הנושאים יחד?

שלי יחימוביץ': תגבור לצפון ומרכז בגין, מה הקשר ביניהם?

מאיר בינר: אלו שתי פניות של משרד הראש הממשלה, זה באותו משרד, זה הקשר היחיד.

ראובן ריבלין: הבקשה היתה גם למרכז בגין וגם למרכז רבין.

מאיר בינר: מרכז בגין פנו אלינו, אמרו שיש להם בעיה ספציפית כי הם התחייבו לשפץ.

ראובן ריבלין: אני הפניתי את תשומת לב מרכז רבין לעניין, כי יש להם בעיה דומה.

ראובן ריבלין: הם אמרו שיגישו בקשה.

מאיר בינר: מרכז בגין פנו אלינו, הציגו לנו את הבעיה וסייענו להם.

מאיר בינר: מרכז רבין לא פנו.

שלי יחימוביץ': יש לי בקשה לגבי משרד ראש הממשלה: בכל פעם שהם נותנים העברות זה בשני עניינים כל כך לא קשורים.

יעקב ליצמן: זה בכל המשרדים.

שלי יחימוביץ': שם זה בולט שבעתיים, כי יש המון תחומי סמכות: מרכז בגין ויישובי הצפון – מה הקשר?

שלי יחימוביץ': במקרה הזה אין לי בעיה להצביע בעד, אבל היו מקרים שזה היה דבר והיפוכו.

אורית נוקד: אולי אפשר שתהיה הפרדה, ולחבר את מרכז רבין ואת מרכז בגין יחד?

יעקב ליצמן: הוא אמר שברגע שמרכז רבין יבקש, הם יאשרו.

ראובן ריבלין: אודיע את זה.

יעקב ליצמן: אני מקיים הצבעה על פניות 380-379: אושר.

יעקב ליצמן: עוברים לפנייה 384, משרד הפנים.

ארז ליטן: אלו העברות פנימיות בין סעיפי התקציב, בהקשר לקיצוץ של 9% שהיה בתקציב המדינה.

יעקב ליצמן: אני מקיים הצבעה על פנייה 384: אושר.

יעקב ליצמן: כעת יש לי הודעה: הודעה 33-028, כספים ממשרד החקלאות.

יעקב ליצמן: אלו עודפים מחויבים.

יעקב ליצמן: אנחנו מאשרים את זה אוטומטית.

יעקב ליצמן: אני מקיים הצבעה: אושר.

יעקב ליצמן: תודה.